钦定古今图书集成/理学汇编/学行典/第031卷 > 理数钤〈离集上〉 > 《五福六极论》
## 钦定古今图书集成/理学汇编/学行典/第031卷 > 理数钤〈离集上〉 > 《五福六极论》

《朱子》曰：“性者万物之一原，而气禀则有清浊厚薄，是
以有圣愚之异，命乃万物之所同受，而阴阳交运，参
差不齐，是以五福六极，值遇不一。”

又曰：“人之禀气，富贵贫贱长短，皆有定数寓其中。禀
得盛时，其中有许多物事，其福无穷。亦有不盛而短
者，若取木于山，或贵而为栋梁，或贱而为厕料，皆其
生时所禀气数，如此定了。”